**Likumprojekta “****Grozījums likumā “Par maternitātes un slimības apdrošināšanu”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums likumā “Par maternitātes un slimības apdrošināšanu”” (turpmāk – projekts) mērķis ir uz terminētu laiku ieviest jaunu atbalsta veidu – vienreizēju slimības palīdzības pabalstu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, ņemot vērā Covid-19 straujo izplatības pieaugumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Turpinot strauji izplatīties Covid-19 pandēmijai, ar vien vairāk tiek slēgtas atsevišķas pirmskolas izglītības grupas vai iestādes, un mācības vispārējās izglītības programmā tiek organizētas attālināti. Rezultātā virknē ģimeņu, kurās aug bērni vecumā līdz 10 gadu vecumam vai bērns ar invaliditāti vecumā līdz 18 gadiem un kurās vecākiem darba specifikas dēļ nav iespēja strādāt attālināti, ir nepieciešams atbalsts bērna pieskatīšanai. Šāds atbalsts ir nepieciešams arī personām, kas ir atbalsta personas personai ar invaliditāti no 18 gadu vecuma, kurai pašvaldība piešķīrusi dienas aprūpes centra vai dienas centra pakalpojumu un kura ar Covid-19 infekciju saistīto apstākļu dēļ nedrīkst apmeklēt dienas aprūpes centru.Tā kā risinājums ir jānodrošina pēc iespējas mērķēti un savlaicīgi, tai skaitā arī no pakalpojuma administrēšanas viedokļa, likumprojekts paredz ieviest vienreizēju slimības palīdzības pabalstu par 14 kalendārajām dienām, kuru sociāli apdrošinātajai personai būs tiesības pieprasīt vienu reizi laikposmā no 2020.gada 2.decembra līdz 31.decembrim un vienu reizi laikposmā no 2021.gada 1.janvāra līdz 2020.gada 30.jūnijam, pie šādiem nosacījumiem:1) vienam no bērna vecākiem, vienam no adoptētājiem, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, audžuģimenes loceklim, kurš noslēdzis līgumu ar pašvaldību, aizbildnim vai citai personai, kura saskaņā ar bāriņtiesas lēmumu bērnu faktiski kopj un audzina, ja šī persona nevar strādāt attālināti un aprūpējamais bērns ir vecumā līdz 10 gadiem (ieskaitot) vai bērns ar invaliditāti līdz 18 gadu vecumam, un ja bērns Covid-19 saistīto apstākļu dēļ nedrīkst apmeklēt pirmskolas izglītības iestādi vai mācības vispārējās izglītības programmā notiek attālināti;2) vienai personai, kura ir atbalsta persona personai ar invaliditāti no 18 gadu vecuma, kurai pašvaldība piešķīrusi dienas aprūpes centra vai dienas centra pakalpojumu un kura ar Covid-19 saistīto apstākļu dēļ nedrīkst apmeklēt dienas aprūpes centru.Vienreizējo slimības palīdzības pabalstu izmaksās 60% apmērā no pabalsta pieprasītāja vidējās apdrošināšanas iemaksu algas par iepriekšējiem 12 kalendārajiem mēnešiem. Pabalstu neizmaksā, ja persona ir nodarbināta, veic saimniecisko darbību un gūst ienākumus vai personai piešķirts slimības pabalsts, vecāku pabalsts, maternitātes pabalsts, paternitātes pabalsts vai dīkstāves atbalsts.Lai saņemtu pabalstu, persona iesniedz Valsts sociālās apdrošināšanas aģentūrai iesniegumu un darba devēja apstiprinājumu, ka persona nevar strādāt attālināti, kā arī: * saistībā ar bērna aprūpi - izglītības iestādes izziņu par bērna pirmskolas izglītības grupas vai iestādes atrašanos karantīnā vai mācība procesa organizēšanu attālināti;
* saistībā ar pilngadīgas personas aprūpi – pašvaldības izziņu, ka personai ir piešķirts dienas aprūpes centra pakalpojums un pašvaldības vai dienas aprūpes centra izziņu, ka Covid-19 saistīto apstākļu dēļ dienas aprūpes centra pakalpojumi nav pieejami.

Pabalstu pieprasa ne vēlāk kā desmit dienu laikā no dienas, kad pirmskolas grupas vai izglītības iestāde slēgta vai uzsākts mācību process attālināti, vai dienas, kad dienas aprūpes centra vai dienas centra pakalpojumi nav pieejami. Slimības palīdzības pabalstu finansē no valsts pamatbudžeta. No slimības palīdzības pabalsta neietur iedzīvotāju ienākuma nodokli un neveic valsts sociālās apdrošināšanas obligātās iemaksas.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociāli apdrošinātās personas:* kurām ir bērns vecumā līdz 10 gadiem (ieskaitot) vai bērns ar invaliditāti līdz 18 gadu vecumam un kurām bērns ar Covid-19 saistīto apstākļu dēļ nedrīkst apmeklēt pirmskolas izglītības programmu vai mācības vispārējās izglītības programmā notiek attālināti, un kurām nav iespēju strādāt attālināti;
* kuras ir atbalsta personas personai ar invaliditāti no 18 gadu vecuma, kurai pašvaldība piešķīrusi dienas aprūpes centra vai dienas centra pakalpojumu un kura ar Covid-19 saistīto apstākļu dēļ nedrīkst apmeklēt dienas aprūpes centru.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 10,5 milj. euro | 0 | 10,51 milj. euro | 0 | 0 | 0 |
| 2.1. valsts pamatbudžets | 0 | 10,5 milj. euro | 0 | 10,51 milj. euro | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -10,5 milj. euro  | 0 | -10,51 milj. euro | 0 | 0 | 0 |
| 3.1. valsts pamatbudžets | 0 | -10,5 milj. euro  | 0 | -10,51 milj. euro | 0 | 0 | 0 |
| 3.2. speciālais budžets, tai skaitā | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 10,5 milj. euro | 0 | 10,51 milj. euro | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Ņemot vērā neparedzamo Covid-19 vīrusa attīstības gaitu, papildus izdevumi darbnespējas pabalstam precīzi nav aprēķināmi. Provizoriskie izdevumi no valsts pamatbudžeta darbnespējas pabalstam *(par bērna pieskatīšanu)* pie dažādiem pieņēmumu procentiem nodarbināto personu, kuri nevar strādāt attālināti, skaitam:Aprēķinā:* Valsts sociālās apdrošināšanas aģentūras 2020.gada jūnija dati (aktualizēti 2020.gada novembrī) par ģimenes valsts pabalsta saņēmējiem, kuri ir nodarbināti (ir atvērts darba ņēmēja vai pašnodarbinātas personas statuss) un kuriem bērns vecumā līdz 10 gadi vai bērns ar invaliditāti vecumā līdz 18 gadi, t.i. 109 755 personas;
* vidējā apdrošināšanas iemaksu alga vienā dienā sakarā ar slima bērna kopšanu 2020. gada deviņos mēnešos– 36,07 *euro*. Piešķirot 60% no algas, plānotais vidējais pabalsta apmērs dienā – 21,64 *euro*;
* pakalpojums personai izmaksas periodā piešķirams vienu reizi.

|  |  |  |  |  |  |
| --- | --- | --- | --- | --- | --- |
|  |  | Pieņēmums, personu lokam, kas nevar strādāt attālināti: |   |   |   |
|  |  | 50% no nodarbinātajiem | 40% no nodarbinātajiem | 30% no nodarbinātajiem | 20% no nodarbinātajiem |
| Izmaksas periods | Apmaksāto dienu skaits  | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* | Saņēmēju skaits | Izdevumu palielinājums\*, milj.*euro* |
| 2020.gada novembris-decembris | 14 | 54 878 | **16.6** | 43 902 | **13.3** | 32 927 | **10.0** | 21 951 | **6.7** |
| 2021.gada 1.pusgads | 14 | 54 878 | **16.6** | 43 902 | **13.3** | 32 927 | **10.0** | 21 951 | **6.7** |

\*saņēmēju skaits x vidējais apmērs vienā dienā 21,64 *euro* x apmaksāto dienu skaits uz 1 gadījumu.Provizoriskie izdevumi no valsts pamatbudžeta darbnespējas pabalstam *(par personas ar invaliditāti aprūpi)*, ja ģimenē ir persona ar invaliditāti, kas apmeklē dienas centrus un dienas aprūpes centrus:Aprēķinā:* personas ar invaliditāti, kas apmeklē dienas centrus un dienas aprūpes centrus – 6888, tam piemēro pieņēmumu procentu nodarbināto personu skaitam (pieņemot- darbnespējas pabalstu tiesīga saņemt viena nodarbinātā persona par vienu personu ar invaliditāti);
* vidējā apdrošināšanas iemaksu alga vienā dienā vispārējā gadījumā 2020. gada deviņos mēnešos – 30,51 *euro*. Piešķirot 60% no algas, plānotais vidējais pabalsta apmērs dienā – 18,31*euro*;
* pakalpojums personai izmaksas periodā piešķirams vienu reizi.

|  |  |  |
| --- | --- | --- |
|  |  | Pieņēmums, personu lokam, kas nevar strādāt attālināti: |
|  |  | 50% no nodarbinātajiem | 40% no nodarbinātajiem | 30% no nodarbinātajiem | 20% no nodarbinātajiem |
| Izmaksas periods | Apmaksāto dienu skaits | Saņēmēju skaits | Izdevumu palielinājums\*, milj.*euro*  | Saņēmēju skaits | Izdevumu palielinājums\*, milj.*euro*  | Saņēmēju skaits | Izdevumu palielinājums\*, milj.*euro*  | Saņēmēju skaits | Izdevumu palielinājums\*, milj.*euro*  |
| 2020.gada novembris-decembris | 14 | 3 444 | **0.9** | 2 755 | **0.7** | 2 066 | **0.5** | 1 378 | **0.4** |
| 2021.gada 1.pusgads | 14 | 3 444 | **0.9** | 2 755 | **0.7** | 2 066 | **0.5** | 1 378 | **0.4** |

\*saņēmēju skaits x vidējais apmērs vienā dienā 18,31 *euro* x apmaksāto dienu skaits uz 1 gadījumu.Ņemot vērā datumu, kad persona pieprasa pakalpojumu, pabalsts var tikt izmaksāts par iepriekšējo mēnesi, faktiskie izdevumi darbnespējas pabalstiem par 2020.gada decembri var tikt segti arī 2021.gadā.Slimības palīdzības pabalstu plānots finansēt no valsts pamatbudžeta apakšprogrammas “Līdzekļi neparedzētiem gadījumiem”Lai realizētu projektā paredzētās izmaiņas, **VSAA IS papildus nepieciešams 7 078,50 euro (**15 cilvēkdienas x 471,90 *euro)*2021.gadā programmatūras izstrādei (ietver programmatūras pielāgošanu un testēšanu jauna pakalpojuma piešķiršanas, apstrādes un izmaksas ieviešanai, tiesību noteikšanu un pabalsta aprēķinu veicot manuāli).Pie nosacījuma, ja personu loks, kas nevar strādāt attālināti, sasniegs 30% no nodarbinātajiem, 2020.gadā nepieciešamais finansējums provizoriski tiek plānots 10,5 milj. euro apmērā un 2021.gadā 10,51 milj. euro apmērā (t.sk. 7 078,50 euro VSAA IS funkcionalitātes nodrošināšanai).Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minēto pabalstu izmaksas nodrošinās Valsts sociālās apdrošināšanas aģentūra. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās aprosināšanas aģentūra.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Labklājības ministre R. Petraviča

Inese Upīte, 60008557

Inese.Upite@lm.gov.lv

v\_sk = 1682